CELEX: 22008D0120
Language: fi
Date: 2008-11-07 00:00:00
Title: ETA:n sekakomitean päätös N:o 120/2008, tehty 7 päivänä marraskuuta 2008 , ETA-sopimuksen liitteen XV (Valtion tuki) muuttamisesta

18.12.2008   
            
            
               FI
            
            
               Euroopan unionin virallinen lehti
            
            
               L 339/111
            
         ETA:n SEKAKOMITEAN PÄÄTÖS
   
   N:o 120/2008,
   tehty 7 päivänä marraskuuta 2008,
   ETA-sopimuksen liitteen XV (Valtion tuki) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XV muutettiin 8 päivänä kesäkuuta 2007 tehdyllä ETA:n sekakomitean päätöksellä N:o 55/2007 (1).
            
         
               (2)
            
            
               Tiettyjen tukimuotojen toteamisesta yhteismarkkinoille soveltuviksi perustamissopimuksen 87 ja 88 artiklan mukaisesti (yleinen ryhmäpoikkeusasetus) 6 päivänä elokuuta 2008 annettu komission asetus (EY) N:o 800/2008 (2) olisi otettava osaksi sopimusta.
            
         
               (3)
            
            
               Asetuksella (EY) N:o 800/2008 kumotaan komission asetus (EY) N:o 1628/2006 (3), joka on otettu osaksi sopimusta ja joka näin ollen olisi poistettava sopimuksesta.
            
         
               (4)
            
            
               Komission asetukset (EY) N:o 68/2001 (4), (EY) N:o 70/2001 (5) ja (EY) N:o 2204/2002 (6), jotka on otettu osaksi sopimusta, eivät ole enää voimassa ja on näin ollen poistettava sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XV seuraavasti:
   
               1)
            
            
               Poistetaan 1d kohdan (komission asetus (EY) N:o 68/2001), 1f kohdan (komission asetus (EY) N:o 70/2001), 1g kohdan (komission asetus (EY) N:o 2204/2002) ja 1i kohdan (komission asetus (EY) N:o 1628/2006) teksti, mukaan lukien niihin liittyvät otsakkeet 1 päivästä tammikuuta 2009.
            
         
               2)
            
            
               Lisätään 1i kohdan (komission asetus (EY) N:o 1628/2006) jälkeen seuraava:
               ”Tuki pienille ja keskisuurille yrityksille, tutkimus- ja kehitystyöhön, innovaatiotoimintaan, ympäristönsuojeluun, alueellisiin investointeihin, naisten yrittäjyyteen, työllisyyteen ja koulutukseen
               
                           1j.
                        
                        
                           
                              32008 R 0800: Komission asetus (EY) N:o 800/2008, annettu 6 päivänä elokuuta 2008, tiettyjen tukimuotojen toteamisesta yhteismarkkinoille soveltuviksi perustamissopimuksen 87 ja 88 artiklan mukaisesti (yleinen ryhmäpoikkeusasetus) (EUVL L 214, 9.8.2008, s. 3).
                           Tätä sopimusta sovellettaessa asetuksen säännöksiä koskevat seuraavat mukautukset:
                           
                                       a)
                                    
                                    
                                       ilmaisulla ’perustamissopimuksen 87 artiklan 1 kohta’ tarkoitetaan ’ETA-sopimuksen 61 artiklan 1 kohtaa’;
                                    
                                 
                                       b)
                                    
                                    
                                       ilmaisulla ’perustamissopimuksen 87 ja 88 artikla’ tarkoitetaan ’ETA-sopimuksen 61 ja 62 artiklaa’;
                                    
                                 
                                       c)
                                    
                                    
                                       ilmaisulla ’perustamissopimuksen 87 artiklan 3 kohta’ tarkoitetaan ’ETA-sopimuksen 61 artiklan 3 kohtaa’;
                                    
                                 
                                       d)
                                    
                                    
                                       ilmaisulla ’perustamissopimuksen 87 artiklan 3 kohdan a alakohta’ tarkoitetaan ’ETA-sopimuksen 61 artiklan 3 kohdan a alakohtaa’;
                                    
                                 
                                       e)
                                    
                                    
                                       ilmaisulla ’perustamissopimuksen 87 artiklan 3 kohdan c alakohta’ tarkoitetaan ’ETA-sopimuksen 61 artiklan 3 kohdan c alakohtaa’;
                                    
                                 
                                       f)
                                    
                                    
                                       ilmaisulla ’perustamissopimuksen 88 artiklan 3 kohta’ tarkoitetaan ’valvontaviranomaisesta ja tuomioistuimesta tehdyn sopimuksen pöytäkirjassa 3 olevan I osan 1 artiklan 3 kohtaa’;
                                    
                                 
                                       g)
                                    
                                    
                                       ilmaisulla ’yhteismarkkinoille soveltuva’ tarkoitetaan ilmaisua ’ETA-sopimuksen toimintaan soveltuva’;
                                    
                                 
                                       h)
                                    
                                    
                                       ilmaisulla ’komissio’ tarkoitetaan ilmaisua ’ETA-sopimuksen 62 artiklassa määritelty toimivaltainen valvontaviranomainen’;
                                    
                                 
                                       i)
                                    
                                    
                                       ilmaisulla ’yhteisön rekisterit’ tarkoitetaan ilmaisua ’rekisterit ETA-sopimuksen kattamalla alueella’;
                                    
                                 
                                       j)
                                    
                                    
                                       ilmaisulla ’perustamissopimuksen liite I’ tarkoitetaan ilmaisua ’tämän liitteen lisäyksessä lueteltu ja ETA-sopimuksen soveltamisalaan kuuluva’;
                                    
                                 
                                       k)
                                    
                                    
                                       ilmaisulla ’yhteisön rahoitus’ tarkoitetaan ilmaisua ’yhteisön tai ETA:n rahoitus’;
                                    
                                 
                                       l)
                                    
                                    
                                       viittaukset yhteisön lainsäädäntöön eivät tarkoita sitä, että EFTA-valtioilla olisi velvollisuus noudattaa yhteisön lainsäädäntöä, jos tällaista lainsäädäntöä ei ole sisällytetty ETA-sopimukseen.”.
                                    
                                 
                     
         
               3)
            
            
               Korvataan lisäyksen otsakkeessa ilmaisu ”1f(g)” ilmaisulla ”1j(j)”.
            
         2 artikla
   Asetuksen (EY) N:o 800/2008 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 8 päivänä marraskuuta 2008, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (7).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 7 päivänä marraskuuta 2008.
      
         
            ETA:n sekakomitean puolesta
         
         
            Puheenjohtaja
         
         S. D. Prinz Nikolaus von LIECHTENSTEIN
         
      
   
   
      (1)  EUVL L 266, 11.10.2007, s. 15.
   
      (2)  EUVL L 214, 9.8.2008, s. 3.
   
      (3)  EUVL L 302, 1.11.2006, s. 29.
   
      (4)  EYVL L 10, 13.1.2001, s. 20.
   
      (5)  EYVL L 10, 13.1.2001, s. 33.
   
      (6)  EYVL L 337, 13.12.2002, s. 3.
   
      (7)  Valtiosäännön asettamista vaatimuksista ei ole ilmoitettu.